gu en en en en en en en en en en en en en en en es en en en en en en en en en en en gu en gu gu gu gu en en gu gu en gu en gu en gu en gu en en gu en gu en gu en gu en gu en en en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en en en en en en en en en en en en en en
રાજ્યના વિવાદાસ્પદ અધિકારી પાન્ડેય હવે માનવ અધિકાર બાબતોની ચિંતા કરશે | Gujarat Today - Newspaper
Jun 13, 2017 |
માનવ અધિકાર હણી, મહિલા સહિતના ચાર માનવજીવ હણવાના આરોપોનો સામનો કરી રહેલ
ગુજરાતના અત્યંત ચર્ચાસ્પદ એવા ઈશરત જહાં એન્કાઉન્ટર કેસમાં જેલવાસ ભોગવી ચૂકેલા અને તાજેતરમાં ગુજરાતના ઈન્ચાર્જ ડીજીપી પદેથી સુપ્રીમકોર્ટના વલણને પગલે રાજીનામું આપનાર વિવાદાસ્પદ આઈપીએસ અધિકારી પરંતુ ગુજરાતની ભાજપ સરકારની ગુડબુકના ખાસ એવા પી.પી. પાન્ડેયને ગુજરાત સરકારે માનવ અધિકાર પંચના સભ્ય તરીકે નિયુકિત આપવામાં આવતા  રાજયભરમાં ચર્ચાએ જોર પકડયું છે. ગુજરાતના માનવ અધિકાર પંચ જેવી અગત્યની બોડીમાં આ રીતે વિવાદોમાં ઘેરાયેલ અને પોલીસ કેસનો સામનો કરી રહેલા અધિકારીને મુકાતા લોકોમાં અનેક પ્રશ્નો ઊભા થવા પામ્યા છે.
ગુજરાતની ભાજપ સરકારની ગુડબુકના ખાસ અધિકારી પી.પી. પાન્ડેયને સારી પોસ્ટ ઉપર નિમણૂક આપવા માટે  મથામણ થતી રહી છે. છેલ્લે રાજય સરકારે તેમને રાજયના  ઈન્ચાર્જ ડીજીપી  બનાવી દેતા અને તેમની નિવૃત્તિ બાદ તેમનેો કાર્યકાળ પણ વધારી આપવામાં આવતા  ગુજરાત અને મહારાષ્ટ્રના પૂર્વ ડીજીપીર રિબેરોની સુપ્રીમકોર્ટમાં રિટ અરજી કરી એન્કાઉન્ટર કેસના આરોપીની નિયકિત સામે વાંધો  ઉઠાવ્યો હતો. સુપ્રીમકોર્ટ આ મુદ્દાને ગંભીરતાથી લેતા સુપ્રીમકોર્ટનું વલણ જોઈ આખરે પી.પી. પાન્ડેયને પોતાના હોદ્દા પરથી રાજીનામેું આપી દેવું પડયું હતું આ ઘટના બાદથી રાજય સરકાર પી.પી. પાન્ડેયને તંત્રમાં અન્ય કોઈ સારી જગ્યાએ  મુકવાની ગોઠવવા કરી હતી તેમાં અંતે તેમને રાજયના માનવ અધિકાર પંચના સભ્ય તરીકે નિયુકત કરવામાં આવતા રાજયભરમાં ચર્ચાનું બજાર ગરમ થઈ જવા પામ્યું છે. ચર્ચાસ્પદ એવા ઈશરત જહાં એન્કાઉન્ટર કેસમાં જેલવાસ ભોગવી ચુકેલ પી.પી. પાન્ડેયની આ નવી નિમણૂકને લઈને બુધ્ધિજીવી વર્ગમાં અનેક પ્રશ્ન ઊભા થવા પામ્યા છે. રાજયમાં એવા કોઈ અન્ય અધિકારી કે લાયકાત ધરાવતી વ્યકિત આ નિમણૂકને લાયક છે જ નહી ? કે સરકારને આ રીતે આરોપોનો સામનો કરી રહેલા અધિકારીને નિમણૂક આપવી પડે ? અત્રે ઉલ્લેખનીય છે કે જેલવાસમાંથી બહાર આવ્યા બાદ આરોપોનો સામનો કરી રહેલ આ અધિકારીને ભાજપ સરકારે સાઈડલાઈન કરવાને બદલે મલાઈદાર સ્થાન ઉપર પોસ્ટીંગ આપ્યું હતું. તેઓને એન્ટી કરપ્શન વિભાગના ડિરેકટર બનાવાયા હતા. ત્યાર બાદ તેમને ઈન્ચાર્જ ડીજીપી બનાવી નિવૃત્તિ બાદ એક્ષટેન્શન પણ અપાયું હતું. દરમ્યાન હવે જે અધિકારી સામે બનાવટી એન્કાઉન્ટરનો કેસ કોર્ટમાં પડતર છે. તેવાને  માનવ અધિકાર જેવા મહત્વની બાબતના આયોગમાં મુકવામાં આવતા આશ્ચર્ય પણ સર્જાયું છે.
Previousરસ્તો રોકી ઊભા રહેતા લારીઓવાળા અને આડેધડ પાર્કિંગ કરતાં વાહનચાલકો બીજાની તકલીફ અને પરેશાનીનો ખ્યાલ કરે
Nextપશુ કતલ નિયમ વિરૂદ્ધ મેઘાલય સરકાર દ્વારા પ્રસ્તાવ પસાર
જંબુસર વિધાનસભા યુથ કોંગ્રેસ પ્રમુખ તરીકે કીર્તિરાજસિંહ ગોહિલની નિમણૂક
ખાંભામાં ત્રણ વનરાજોનો આતંક ર૪ કલાકમાં નવ પશુઓનું મારણ
વકફની મિલકતોનો સમજદારીપૂર્વકનો ઉપયોગ કોમની પ્રગતિ માટે કરી શકાય : કે.રહેમાનખાન
મક્કાશરીફમાં ધોળકાના હજયાત્રી સકીનાબાનુ શેખ જન્નતનશીન
કર્ણાટકના પૂર્વ સીએમ યેદિયુરપ્પાના ધારાસભ્ય પુત્રની ગાડીએ યુવકને કચડી નાખ્યો, ઘટના સ્થળ પર મોત
ભીંડી બજાર ઈમારત દુર્ઘટનાનો મૃત્યુઆંક ૩૩ થયો
રોહિંગ્યા મુસ્લિમોને પાછા મોકલવાના સરકારના નિર્ણયને પડકારતી અરજી પ્રશાંત ભૂષણે દાખલ કરી : સુપ્રીમ કોર્ટે અરજીની સુનાવણી કરવા તૈયારી દર્શાવી
મોદીના ચીન જતાં પહેલાં આવતીકાલે કેન્દ્રીય પ્રધાન મંડળમાં ધરખમ ફેરબદલ
રામરહીમની ‘એન્જલ’ : હનીપ્રીત ઈન્સાનને પોલીસ શોધે છે, એરપોર્ટ એલર્ટ કરાયા
Categories Select Category Ahmedabad Business Editorial Articles Education Epaper Daily Gujarat Health International Muslim National Recipes Today Special Articles Special Edition Sports Tasveer Today Technology Uncategorized
Developed by Inception System